recursal/SuperWikiNEXT-32B huggingface dataset:
پیدائش
------

2 جنوری 1961ء کو عبد العزیز محمد شہی کے ہاں پیدا ہوئے

تعلیم
-----

ابتدائی تعلیم پرائمری اسکول ہڈی سے حاصل کی 1978ء کو میٹرک جامعہ ہائی اسکول ہدہ سے پاس کیا،

عملی زندگی
----------

1984ء کو بطور جے وی ٹیچر تعینات ہوئے ۔
16 سال تک بطور جے وی ٹیچر خدمات سر انجام دیں اور اس کے ساتھ ساتھ تعلیم بھی حاصل کرتے رہے ایم اے براہوئی۔ایم اے اردو۔ایم اے ابلاغیات کیا اور پھر محکمہ تعلیم چھوڑ دیا ۔
16 اگست 2000ء سے بطور ریزیڈنٹ ڈائریکٹر اکادمی ادبیات بلوچستان مقرر ہوئے آپ اردو و براہوئی زبان میں شاعری کرنے کے ساتھ ساتھ بہترین نظر نگار بھی ہیں

تصانیف
------

ان کے براہوئی زبان کے شعری مجموعوں میں

(1) \* گندار۔

(2) \* بادام نا پھل

(3)\* کاویل ۔

(4)\* سمند ۔

(5)\* توش ۔

اور اردو شعری مجموعوں میں ۔

(1)\* انجیئر کے پھول ۔

(2)\* برف پر جلتے دیے ۔

(3)\* بلوچستان میں بیسویں صدی کا ادب ۔

(4)\* ہائیکوز ۔

(5)\* عطا شاد کی یاد میں ۔

جب کہ براہوئی زبان میں جو ڈرامے لکھے ان میں ساتو، دیوال، صہوب اور پن ریچ بہت مقبول ہوئے ۔
انھوں نے تراجم کے حوالے سے بھی بڑا احسن کام کیا ہے
بین الاقوامی شعرا کے کلام کا براہوئی زبان میں ترجمہ کیا ہے ڈغار نا ڈکھ، کے نام سے کتاب ترتیب دی ہے۔ڈراموں کی کتاب ( گوتلو نا سیخا )
یہ ایوارڈ بھی حاصل کر چکے ہیں ۔
اس کے علاوہ براہوئی زبان کی شخصیات جن میں ڈاکٹر عبد الرحمن براہوئی ، بابو عبدالرحمن کرد، نادر قمبرانی اور جبار یار کی شخصیت کے حوالے سے بھی کتابیں مرتب کیں ہیں۔آپ تقریبا 20 یا 22 سال سے روزنامہ جنگ کوئٹہ کے ( بچوں کا اخبار ) کے انچارج بھی ہیں ۔

حوالہ جات
---------

1. ↑  حوالہ \* ( مختصر تاریخ زبان و ادب۔براہوئی ص 209)۔
(کاروان ادب۔ادبی کالم از ڈاکٹر عبد الرشید آزاد۔روزنامہ مشرق کوئٹہ )۔
**سنیل ویلسن** (پیدائش: 2 اکتوبر 1958) ایک سابق بھارتی کرکٹ کھلاڑی ہیں جنہیں 1983ء کے کرکٹ ورلڈ کپ کے لیے منتخب کیا گیا تھا لیکن وہ سکواڈ میں واحد کھلاڑی تھے جنھوں نے ایک بھی میچ نہیں کھیلا۔ انھوں نے 1981-82 میں ریاست تمل ناڈو کی نمائندگی کی۔ انھوں نے اس سیزن میں انتہائی عمدہ کارکردگی کا مظاہرہ کیا اور 5 میچوں میں 26 وکٹیں حاصل کیں۔ اس کارکردگی نے انھیں دلیپ اور دیودھر ٹرافی میں ساؤتھ زون کا انتخاب کرنے میں مدد کی، اس نے ان ٹورنامنٹس میں اچھی کارکردگی کا مظاہرہ کیا۔ اگلے سیزن میں انھوں نے دہلی کی نمائندگی کرنے کا فیصلہ کیا۔ اس نے معقول حد تک اچھی کارکردگی کا مظاہرہ کیا، مجموعی طور پر تامل ناڈو اور دہلی کے لیے کارکردگی نے انھیں ورلڈ کپ کے لیے منظوری حاصل کرنے میں مدد کی۔ وہ کپل دیو کی 175 کی مشہور اننگز کے دوران 12 ویں کھلاڑی تھے۔ اس کے باوجود انھیں بھارت کی نمائندگی کا موقع نہیں ملا۔ بعد میں وہ ریلوے کے لیے کھیلے اور 1987ء کی رنجی ٹرافی فائنل تک پہنچنے والی ٹیم کا حصہ تھے۔  انھوں نے 1977ء سے 1988ء کے درمیان 75 فرسٹ کلاس کرکٹ میچ کھیلے۔ ویلسن اس وقت دہلی کیپٹلس کے ٹیم منیجر کے طور پر خدمات انجام دے رہے ہیں۔

حوالہ جات
---------

1. ↑  "Strange appearances"۔ ESPN Cricinfo۔ اخذ شدہ بتاریخ 10 مارچ 2016
2. ↑  "Sunil Valson"۔ ESPN Cricinfo۔ اخذ شدہ بتاریخ 10 مارچ 2016
3. ↑  "Coaches and support staff of IPL Teams"۔ اخذ شدہ بتاریخ 10 اپریل 2017
**بندھن فائنانشیل سروسس** کا آغاز 2001ء میں ہوا تھا۔ یہ خرد مالیہ ادارہ اسی سال بھارت کے سوسائٹیز ایکٹ کے تحت رجسٹر ہوا تھا۔ اب یہ ترقی کرکے **بندھن بینک** کی شکل اختیار کر چکا ہے۔

ابتدائی الجھنیں
---------------

اس بھارت کے ملک گیر ادارے کو شروع میں کوئی بھی بینک مالیہ فراہم کرنے تیار نہیں تھا۔ پھر اپنے آغاز کے چھ مہینے بعد اسے بھارت کی صنعتوں کے ترفیاتی بورڈ **سِڈبی** نے 20 لاکھ روپیے کا مالیہ منظور کیا تھا۔ آج یہ ادارہ 30 سے زائد عوامی، نجی، بیرونی بینکوں اور مالیاتی اداروں سے مالیہ حاصل کرتا ہے۔

ملازمین، شاخیں اور مالی موقف
----------------------------

موجودہ طور پر بندھن کے 13,000 ملازمین اس کی 2,014 شاخوں میں کام کر رہے ہیں جو بھارت کی 22 ریاستوں میں پھیلے ہوئے ہیں۔ مختلف ادارہ جات سے حاصل 5,400 کروڑ کا قرض یہ ادارہ اپنی روزمرہ کی کارروائیوں میں بروئے کار لاتا ہے۔

شرح سود
-------

یہ ادارہ 22.9 فیصد تخفیف در بقایا (reducing balance) کی شرح پر سود لیتا ہے۔ تاہم تجارتی مقاصد سے ہٹ کر ادارہ صحت اور تعلیم پر 12 فیصد سود پر قرض دیتا ہے۔

سالانہ قرضداروں کی تعداد
------------------------

ادارے کی اندرونی کھاتوں کی جانچ ٹیم (internal audit team) ہر سال ایک لاکھ سے ایک لاکھ بیس ہزار قرضداروں سے ربط کر کے ان کے حالات کا جائزہ لیتی ہے۔

رفاہی کام
---------

ہر سال اداردہ کے منافع میں سے پانچ فی صد ترقیاتی کاموں میں صرف کیا جاتا ہے۔ اسی کے تحت 23,000 بھکاریوں اور مفلوک الحال کو ذلت کی زندگی سے نکالا جاسکا۔ تعلیمی پہل کے تحت خط غربت سے نیچے جی رہے 20,000 بچے 600 مفت غیر رسمی ابتدائی اسکولوں میں شامل ہوچکے ہیں۔ ایک لاکھ بیوت الخلاء اور سات لاکھ خاندانوں کو گھریلو باغبانی کے لیے قرض دیے گئے۔ ادارے نے اپنے چار مراکز میں صلاحیتوں کی ترقی (skill development) کا اہتمام کیا جس سے اب تک 3,000 نوجوان تربیت پاکر بین الاقوامی کمپنیوں کی ملازمت حاصل کر چکے ہیں۔

حوالہ جات
---------

1. ↑  The Making of a Microfinance Leader", Chandra Shekhar Ghosh, Indian Management, March 2014, Volume 53, Issue3, Page 36-39.
**مدھو بائی کنر** بھارتی ریاست چھتیس گڑھ میں رائے گڑھ کی میئر ہیں۔  آزاد امیدوار کے طور پر انتخاب لڑتے ہوئے، مدھو نے رائے گڑھ میونسپل کارپوریشن کے میئر کا انتخاب جیتا، 33,168 ووٹ حاصل کیے اور قریب ترین حریف، حکمران جماعت بی جے پی کے مہاویر گروجی کو 4,537 ووٹوں سے شکست دی۔  وہ بھارت کی واحد عوامی سطح پر مخنث میئر ہیں۔

انتخابات سے پہلے
----------------

مادھو بائی کو پہلے نریش چوہان کے نام سے جانا جاتا تھا اور انھوں نے آٹھویں جماعت تک تعلیم حاصل کی ہے۔ ایک نوجوان کے طور پر، مدھو نے مقامی مخنث برادری میں شامل ہونے کے لیے اپنے خاندان کو چھوڑ دیا۔  ان کا تعلق بھارت میں دلت برادری سے ہے۔

عہدہ سنبھالنے سے پہلے، مدھو بائی نے عجیب و غریب ملازمتیں کر کے اور رائے گڑھ کی سڑکوں پر گانا اور ناچ کر اور ہاوڑہ-ممبئی روٹ پر جانے والی ٹرینوں میں پرفارم کر کے روزی کمائی۔  یہ کہتے ہوئے کہ چند مشتعل شہریوں کے اصرار پر اس نے انتخاب لڑنے کا فیصلہ کیا ہے، وہ 60,000 سے 70,000 روپے کے بجٹ پر میئر کے عہدے کے لیے شریک ہوئی۔

مدھو سے پہلے کملا جان کٹنی میں بھارت کی پہلی مخنث میئر منتخب ہوئی تھیں۔ ان کی امیدواری کو "باطل" قرار دے دیا گیا کیوں کہ انھوں نے خواتین کے زمرے میں مقابلہ کیا تھا۔

سیاست میں
---------

مدھو کنر ایک سیاسی جماعت میں شامل ہونے کے برخلاف ایک آزاد رہنما کے طور پر کام کرنا چاہتی ہیں۔ 4 جنوری 2015ء کو ان کی انتخابی جیت، سپریم کورٹ کے نالسا فیصلے کے تقریباً نو ماہ بعد ہوئی، جس نے بھارت میں خواجہ سراؤں کو قانونی شناخت دی تھی۔ رائے گڑھ میونسپل کارپوریشن کی پہلی میٹنگ میں کانگریس اور بی جے پی کے ارکان نے واک آؤٹ کیا جس کے نتیجے میں اجلاس ملتوی کر دیا گیا۔

ان کے ایجنڈے کا ایک اہم حصہ صفائی رہا ہے۔ دی گارڈین کے ساتھ ایک انٹرویو میں، وہ بتاتی ہیں کہ، ""کوئی مناسب فٹ پاتھ نہیں تھے۔ گلیاں گندی تھیں اور کچرے کے اونچے ڈھیر تھے۔ غریب لوگ، جو اپنے بڑھاپے میں لاوارث ہو گئے، گلیوں میں سوتے تھے کہ انھیں گرم رکھنے کے لیے کچھ نہ تھا اس الیکشن میں حصہ لے کرہم نے کچھ کرنے کا فیصلہ کیا اس کے بعض حلقوں نے یہ بھی مشورہ دیا ہے کہ وہ جھیلوں اور تالابوں کی صفائی اور بھرنے کے ساتھ ساتھ چھوٹے پارکس اور باغات بنانے کا کام بھی لے۔ وہ شہر کی بیرونی سڑکوں پر ٹرک ٹریفک کو ری روٹ کرنے میں بھی کام کرے۔

حوالہ جات
---------

1. ↑  "Now, a Trans-Gender Mayor. Meet Madhu Kinnar"۔ اخذ شدہ بتاریخ 5 جنوری 2015  تحقق من التاريخ في: `|access-date=` (معاونت)
2. ↑  "Election Results"۔ Chhattisgarh State Election Commission۔ 05 جنوری 2015 میں اصل سے آرکائیو شدہ۔ اخذ شدہ بتاریخ 5 جنوری 2015  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. 1 2 3  Eesha Patkar in Raigarh (2015-03-03)۔ "India's transgender mayor – is the country finally overcoming prejudice?"۔ the Guardian (بزبان انگریزی)۔ اخذ شدہ بتاریخ 21 اپریل 2018
4. 1 2  Eesha Patkar in Raigarh (2015-03-03)۔ "India's transgender mayor – is the country finally overcoming prejudice?"۔ the Guardian (بزبان انگریزی)۔ اخذ شدہ بتاریخ 10 فروری 2018
**حافظ محمدشارق** کراچی، پاکستان سے تعلق رکھنے والے مشہور نوجوان ماہر الٰہیات ہیں۔

حالات زندگی
-----------

محمد شارق کراچی میں ایک میمن گھرانے میں پیدا ہوئے۔ نارائن جگناتھ ودیا ہائی اسکول سے انٹر پاس کیا اور مزید تعلیم وفاقی جامعۂ اردو کراچی سے حاصل کی۔ ساتھ ہی مقامی مدرسے سے درسِ نظامی کی تکمیل کی۔ محمد شارق 2011ء سے تعلیمی و تحقیقی سرگرمیوں سے وابستہ ہوئے۔ بیس برس کی عمر میں اپنی پہلی کتاب ہندودھرم اور اسلام شائع کی۔انھیں پاکستان کے سب سے کم عمر محقق و مصنف ہونے کا اعزاز حاصل رہا ہے۔ 2016ء میں محمد شارق نے ادارہ تحقیقاتِ مذاہب کی بنیاد رکھی جو مذاہب پر تحقیق اور بین المذاہب ہم آہنگی کے فروغ کا ادارہ ہے۔آپ 2015ء سے 2016ءتک رسالہ اسرا کے مدیر رہے۔مذاہب پر تحقیقی تصانیف کے علاوہ آپ کئی کتابچے اور تحقیقی مقالے بھی لکھ چکے ہیں۔ ملکی و غیر ملکی جامعات میں آپ فلسفہ و مذہب کے مختلف موضوعات پر لیکچرز دے چکے ہیں۔

کام
---

حافظ محمد شارق دینیات اور الٰہیات میں اپنی تحقیق کے حوالے سے خاص طور پر پہچانے جاتے ہیں۔عربی، سنسکرت اور دیگر مذہبی زبانوں سے واقفیت کی بنا پر وہ مذاہب عالم پر گہری نگاہ رکھتے ہیں اور گذشتہ کئی برسوں سے مذاہب عالم کی مقدس کتابوں کے اردو تراجم پر کام کر رہے ہیں۔ اس کے علاوہ حافظ شارق کے کئی تحقیقی مقالے قومی اور عالمی سطح کے جرائد میں شائع ہوچکے ہیں۔حافظ شارق تاریخِ مذہب کے حوالے سے دیگر ماہر الٰہیات اور ماہرین عمرانیات کے نقطہ نظر سے مختلف نظریے کے حامل ہے۔ مذہبی ارتقا کے تصور کی تردید میں ان کا نظریہ سماجی عوامل اور تصور خدا کے باہمی ربط پر مبنی ہے جس کی رُو سے خدا کا تصور انسانی ایجاد نہیں ہے لیکن یہ تصور سماجی عوامل کے تحت ہی ارتقا پاتا رہا ہے۔ حافظ صاحب کے کئی تحقیقی کاموں کا تجزیہ و تقابل پاکستانی جامعات میں پی ایچ ڈی سطح پر کی جا رہی ہے۔

تصانیف
------

حافظ محمد شارق کی تصانیف کی تعداد 23 ہے جن میں اہم اور مشہور تصانیف حسب ذیل ہیں:

* ہندودھرم اور اسلام کا تقابلی مطالعہ
* ہندومت اور اسلام کے مشترکہ اقدار اور تاریخی تعامل
* مطالعہ مذاہب
* منطقی مغالطے
* ہندومت کا تفصیلی مطالعہ (تاریخ، قوانین، فقہ، کتب مقدسہ)
* ہندی رسم الخط سیکھیں
* الحاد : ایک تعارف
* قرآن گیتا اور علم النفس
* تفہیمِ مذاہب
* انبیا کرام علیہم السلام قرآن اور علم الآثار کی روشنی میں
* قرآن مجید کی روشنی میں فرائیڈ کے تصورِ شخصیت کا مطالعہ(معاون مصنف)
* اسلام اور شہری حقوق و فرائض
* اسلام اور ہندو فلسفے میں مابعد الطبیعیات

حوالہ جات
---------

1. ↑  Hafiz Muhammad Shariq « Qirtas
2. ↑  www.mazahib.org
3. ↑  www.almubashir.org
4. ↑  Www.oapub.org/
**ناظم آرا سلطانہ** (پیدائش 8 جولائی 1950) بنگلہ دیش کی پہلی خاتون جو عدالت عظمیٰ میں اپیلٹ ڈویژن بنچ کی سربراہ تھیں۔ عدالت عظمیٰ (سپریم کورٹ) جو ملک کے عدالتی نظام میں حتمی فیصلہ دیتی ہے۔ ناظم آرا سلطانہ نے 23 فروری 2011ء کو اپیلٹ ڈویژن کی پہلی خاتون جسٹس کے طور پر حلف اٹھایا۔ وہ 7 جولائی 2017ء کو ریٹائر ہو جاتی ہیں۔

ابتدائی زندگی اور تعلیم
-----------------------

ناظم آرا سلطانہ 1950ء میں مولوی بازار میں پیدا ہوئیں۔ ان کے والد کا نام ابوالکاشم معین الدین ہے اور ان کی والدہ کا نام بیگم راشدہ سلطانہ ہے۔ اس نے 11 سال کی عمر میں اپنے والد کو کھو دیا۔ اس نے ودیاموئی حکومت سے ایس ایس سی کا امتحان پاس کیا۔ 1965ء میں گرلز ہائی سکول اور 1967ء میں مومنہ النساء خواتین کالج سے ایچ ایس سی کا امتحان دیا۔ سلطانہ نے آنند موہن کالج سے گریجویشن کیا۔ اس کے بعد اس نے مومن شاہی لا کالج، میمن شنگ سے ایل ایل بی مکمل کیا۔

عملی زندگی
----------

ناظم آرا سلطانہ نے 20 دسمبر 1975ء کو منصف کے طور پر جوڈیشل سروس میں شمولیت اختیار کی اور 20 دسمبر 1990ء کو ضلعی اور سیشن جج کے عہدے پر ترقی پائی۔ انھوں نے بنگلہ دیش سول سروس (بی سی ایس) پاس کیا اور 1975ء میں بطور نائب جج شامل ہوئیں۔ وہ 28 مئی 2000ء کو عدالت عالیہ میں بطور ایڈیشنل جسٹس تعینات ہوئیں۔ بعد میں انھیں مستقل جج کے طور پر مقرر کیا گیا۔ جسٹس ناظم بنگلہ دیش ویمن ججز ایسوسی ایشن (BWJA) کی بانی صدر ہیں۔ وہ بین الاقوامی ایسوسی ایشن برائے خواتین جج (IAWJ) کے قیام کے بعد سے اس کی ایک فعال رکن بھی ہیں۔ وہ بین الاقوامی ایسوسی ایشن برائے خواتین جج کی سکریٹری کے طور پر 4 سال کی مسلسل 2 میعادوں کے لیے منتخب ہوئیں۔

ذاتی زندگی
----------

سلطانہ کی شادی قاضی نورالحق سے ہوئی۔ ان کے دو بیٹے ہیں، قاضی ثناء الحق اپول اور احسان الحق سرزو۔

حوالہ جات
---------

1. ↑  "Lawyers Club Bangladesh"۔ lawyersclubbangladesh.com۔ July 4, 2017 میں اصل سے آرکائیو شدہ۔ اخذ شدہ بتاریخ July 6, 2017  الوسيط `|url-status=` تم تجاهله (معاونت)
2. ↑  ناظم آرا اپیلٹ ڈویژن کی پہلی خاتون جج ہیں۔۔ Kaler Kantho
3. ↑  جسٹس ناظم آرا سلطانہ اپنے آخری ورک ڈے پر۔ Channel I
ابوالہول**ابوالہول** (Greek: Σφίγξ /*sphinx*/, Bœotian: Φίξ */Phix*, Arabic: أبو الهول،) قصے کہانیوں میں ایسی افسانوی مخلوق کا نام ہے، جس کا جسم تو شیر کا ہے مگرسر انسان کا۔ مصر کے آثار قدیمہ میں **ابوالہول** (Sphinx) کا مجسمہ بہت مشہور ہے۔ یہ جیزہ کے علاقے میں ہے۔ اس کی لمبائی 189فٹ اور اونچائی 65فٹ کے قریب ہے۔ دور سے دیکھیں تو پہاڑ سا نظر آتا ہے۔ یہ مجسمہ تقریباً تین ہزار سال قبل مسیح ایک بڑی چٹان کو تراش کر بنایا گیا تھا۔ اس کے پنجے اور دھڑ شیر کے ہیں اور سر انسان کا۔ سورج دیوتا کی حیثیت سے اس کی پوجا بھی کی جاتی تھی۔ امتداد زمانہ سے اس کی صورت بگڑ گئی ہے۔ ڈاڑھی اور ناک ٹوٹ چکی ہے اور اس کا وہ پروقار تبسم جس کا ذکر قدیم سیاحوں نے کیا ہے ناپید ہوچکا ہے۔ اب یہ ایک ہیبت ناک منظر پیش کرتا ہے۔ اسی وجہ سے عربوں نے اس کا نام ابوالہول یعنی (خوف کا باپ) رکھ دیا ہے۔

ابوالہول پر پہیلی
-----------------

ابوالہول (افسانوی جانور) سے متعلق ایک پہیلی بھی مشہور کے کہ وہ کونسا جانور ہے جو صبح کو چار ٹانگوں پر، دوپہر کو دو ٹانگوں پر اور شام کو تین ٹانگوں پر چلتا ہے۔ اس کا جواب 'انسان' ہے۔ 

|  |  |
| --- | --- |
|  | ویکی ذخائر پر **ابوالہول** سے متعلق سمعی و بصری مواد ملاحظہ کریں۔ |

نگار خانہ
---------

*
**جزیرہ ربونڈو نیشنل پارک** تنزانیہ کے دو قومی پارکوں میں سے ایک ہے جو وکٹوریہ جھیل کے ایک جزیرے پر واقع ہیں۔ (دوسرا جزیرہ سانینے نیشنل پارک ہے)۔ جزیرے کا انتظام گیٹا ریجن کے ضلع گیٹا کے دائرہ اختیار میں ہے اور بطور نیشنل پارک، جزیرے کا انتظام تنزانیہ نیشنل پارک اتھارٹی TANAPA کے تحت ہے۔ یہ جزیرہ ہر سال بہت کم سیاحوں کو اپنی طرف متوجہ کرتا ہے، خاص طور پر ماہی گیری اور پرندوں کے شوقین یہاں زیادہ آتے ہیں۔

تاریخ
-----

جزیرہ ربونڈو نیشنل پارک میں خوش آمدید۔
ربونڈو جزیرہ سن 1965ء میں جانوروں کے لیے ایک پناہ گاہ فراہم کرنے کے لیے گیم ریزرو بن گیا۔ اسے سن 1977ء میں قومی پارک کے طور پر نامزد کیا گیا تھا۔ آج کل روبونڈو جزیرے پر کوئی انسانی آبادی نہیں ہے۔ نتیجتاً، جزیرے کا 80 فیصد حصہ آج بھی جنگلات میں گھرا ہوا ہے۔ زنزا قبیلے کے 400 "مچھیرے"، جو جزیرے پر رہتے تھے اور کیلے کے باغات کو برقرار رکھتے تھے، 1960ء کی دہائی کے آخر میں حکومت کی طرف سے ہمسایہ جزیروں اور سرزمین پر آباد ہوئے۔  عدالتوں نے جزیرے پر غیر مجاز تشریف آوری پر چھ ہفتے قید اور غیر قانونی شکار کی کوشش پر چھ ماہ کی سزا رکھی ہے۔

حوالہ جات
---------

1. ↑  "Tanzania National parks Corporate Information"۔ Tanzania Parks۔ TANAPA۔ 17 ستمبر 2008 میں اصل سے آرکائیو شدہ۔ اخذ شدہ بتاریخ 22 دسمبر 2015  الوسيط `|url-status=` تم تجاهله (معاونت)
2. 1 2  Grzimek, B. (1970)۔ Among Animals of Africa۔ Collins London۔ صفحہ: 11۔ ISBN 978-0-00-211851-4
**اروندھتی سبرامنیم** ایک مشہور ہندوستانی شاعرہ، مصنفہ، نقاد، مترجم اور صحافی ہیں جو انگریزی زبان میں اپنی تحریروں کی وجہ سے خاصی مقبول ہیںو1و و2و و3و و4و و5و و6و اروندھتی نظم و نثر میں بارہ کتابوں کی ایوارڈ یافتہ مصنفہ اور بھکتی شاعری کی علمبردار ہیں۔ان کی شاعری اور تراجم دونوں کو بہت زیادہ پسند کیا جاتا ہے۔

زندگی اور کیریئر
----------------

اروندھتی سبرامنیم کی شاعری اور نثر کی کتابوں کا وسیع پیمانے پر ترجمہ کیا گیا تھا، ان کی شاعری کا مجموعہ گاڈ ٹریولر ہے (2014) جو شاعری کی کتاب سوسائٹی کا سیزن چوائس تھا، جسے ٹی ایس کے لیے شارٹ لسٹ بھی کیا گیا تھا۔ ایلیٹ پرائز۔ انھیں افتتاحی خوشونت سنگھ انعام، رضا ایوارڈ برائے شاعری، زی خواتین برائے ادب کا ایوارڈ، اٹلی میں بین الاقوامی پیرو بگونگیری انعام، صوفیانہ کالنگا ایوارڈ، چارلس والیس، وزٹنگ آرٹس اور مختلف ایوارڈز اور فیلوشپ حاصل ہیں۔ انھوں نے ثقافت اور روحانیت پر خوب لکھا ہے اور گذشتہ کئی برسوں میں بطور شعری ایڈیٹر، ثقافتی کیوریٹر اور نقاد کام کیا ہے۔
ان کی شاعری مختلف بین الاقوامی جرائد اور اشاعتوں میں شائع ہوچکی ہے جس میں مندرجہ ذیل شامل ہیں:

چودہ ہم عصر شعرا (پینگوئن ہندوستان)؛ ساٹھ ہندوستانی شعرا (پینگوئن انڈیا)، اسکائی کے دونوں رخ (نیشنل بک ٹرسٹ، انڈیا)، ہم بدلتی زبانیں بولتے ہیں (ساہتیہ اکیڈمی)، فلکرم نمبر 4: شاعری اور جمالیات کا سالنامہ (فلکرم شاعری پریس، امریکا)، دی بلڈیکس بک آف کنٹمپرری انڈین پوئٹس (بلڈیکس، برطانیہ)، ہم عصروں کی ہندوستانی شاعری و7و (ریاستہائے متحدہ)، ڈائر آف میور: ہندوستان سے انگریزی شاعری کی ایک انتھولوجی، جس میں 151 ہندوستانی انگریزی شعرا نے ترمیم کی تھی، ویویکانند جھا اور پوشیدہ بروک پریسو9و کینیڈا سے شائع ہوئی

وہ ممبئی کے نیشنل سینٹر برائے پرفارمنگ آرٹس میں ہیڈ آف ڈانس اینڈ چوراہ (ایک بین الفنون لطیفہ) کی حیثیت سے کام کر چکی ہیں اور وہ شاعری انٹرنیشنل ویب کے انڈیا ڈومین کی ایڈیٹر بھی رہی ہیں۔

### اعزازات

خوشونت سنگھ کا شاعری کا میموریل انعام: 25 جنوری 2015 کو اروندھتی نے اپنے کام جب خدا ایک مسافر ہوتا ہے کے لیے شاعری کا پہلا خوشونت سنگھ میموریل انعام حاصل کیا۔ اس انعام کا اعلان زیڈ ای جے پور لٹریچر فیسٹیول کے ایک حصے کے طور پر کیا گیا تھا۔و10وصوفیانہ کالینگا ادبی ایوارڈ: 22 دسمبر 2017 کو اروندھتی نے انگریزی ادب میں کام کرنے پر پہلا صوفیانہ کالنگا ادبی ایوارڈ پایا۔و11و ==





1. ↑  Identifiants et Référentiels — اخذ شدہ بتاریخ: 5 مارچ 2020
2. ↑   — اخذ شدہ بتاریخ: 13 مارچ 2021 — سے آرکائیو اصل فی 13 مارچ 2021
**من پریت اختر** (پیدائش: 1963ء— وفات: 18 جنوری 2016ء) ایک پنجابی لوک گلوکارہ جو پنجابی گلوکار دلشاد اختر کی بہن تھیں۔ بھارت اور دنیائے موسیقی میں اُن کی وجہ شہرت اُن کا مشہورِ زمانہ گیت **دل رویا تے اکھ بھر آئی** تھا جو بھارتی فلم کچھ کچھ ہوتا ہے میں 1998ء میں فلمایا گیا۔

حالات زندگی
-----------

من پریت کی پیدائش 1963ء یا 1964ء میں کوٹ کپورہ واقع ضلع فریدکوٹ، بھارت میں ہوئی۔ سال پیدائش حتمی نہیں ہے۔ من پریت کا خاندان پنجابی گائیکی کا خاندان تصور کیا جاتا ہے، اِس خاندان میں اُن کے والد کیرے خان شوقین اور اُن کے چچا صابر حسین صابر کو پنجابی گائیکی کے ابتدائی ستون خیال کیا جاتا ہے۔ من پریت کا بھائی دلشاد اختر بھی پنجابی زبان کا بہترین گلوکار تھا جسے 1995ء میں قتل کر دیا گیا تھا۔

موسیقی
------

من پریت کی آواز پنجابی گائیکی میں اعلیٰ خیال کی جاتی تھی حالانکہ وہ باقاعدہ موسیقی کی تعلیم کے بغیر ہی دنیائے موسیقی میں آ گئی تھیں۔ ابتدا میں وہ گلوکاری کو بطور پیشہ اپنا نہیں سکی تھیں۔ 1995ء میں دلشار اختر کے قتل کے بعد اُس کے چاہنے والوں نے من پریت کو مجبور کیا کہ وہ موسیقی کو بطور پیشہ اپناتے ہوئے گلوکاری کو اختیار کریں۔ 1998ء میں اُن کی قسمت کا ستارہ عروج پر پہنچ گیا جب مشہور زمانہ گیت **دل رویا تے اکھ بھر آئی** ہندی فلم کچھ کچھ ہوتا ہے میں فلمایا گیا۔

وفات
----

جنوری 2016ء کے اوائل ہفتے میں دماغ کی شرائین پھٹ جانے کے باعث من پریت علیل ہوگئیں۔ 18 جنوری 2016ء کو نصف شب ہندوستانی وقت کے مطابق رات 12 بجکر 30 منٹ پر دو بار دل کے دورہ پڑنے سے حرکت قلب بند ہوجانے پر من پریت انتقال کرگئیں۔ بوقتِ وفات من پریت کی عمر غالباً 52 یا 53 سال تھی۔ من پریت نے اپنے وارثوں میں دو بیٹے چھوڑے: نوید اختر اور لاوید اختر، دونوں بیٹے بھی پنجابی زبان کے گلوکار ہیں۔

حوالہ جات
---------

1. ↑  Punjabi singer Manpreet Akhtar dies of heart attack
نام فیضان حیدر، والد کا نام مولانا ارشاد حسین اور والدہ کا نام شمیم زہرا ہے۔ 1/جون 1986 کو قصبہ پورہ معروف ضلع مئو اترپردیش کے ایک متوسط اور مذہبی گھرانے میں پیدا ہوئے۔ جب ہوش سنبھالا تو والد نے محلہ کے ایک مکتب میں داخل کر دیا جہاں ابتدائی تعلیم و تربیت پائی۔ متوسط اور اعلی تعلیم مدرسہ باب العلم مبارک پور، سلطان المدارس لکھنؤ اور جامعہ ناظیمہ لکھنؤ میں حاصل کی، جہاں عربی، فارسی اور اردو کے ساتھ فقہ، اصول فقہ، منطق اور فلسفہ میں بھی استعداد بہم پہنچائی۔

2003ء میں لکھنؤ یونیورسٹی میں داخلہ لیا اور پھر 2008ء میں جواہر لعل نہرو یونیورسٹی دہلی چلے گئے جہاں کے علمی و ادبی ماحول میں رہ کر فارسی زبان و ادب میں مہارت پیدا کی۔ انھوں نے بنارس ہندو یونیورسٹی سے فارسی زبان و ادب میں ڈاکٹریٹ کی ڈگری حاصل کی۔ ان کے تحقیقی مقالے کا عنوان "سفرنامہ نویسی فارسی در ہند" ہے۔ فی الحال وہ ادارہ تحقیقات اردو و فارسی کے ڈائرکٹر ہیں اور تصنیف و تالیف میں ہمہ تن مشغول ہیں۔

علمی آثار:

1۔ **اظہار نظر** (مجموعہ مضامین) سال اشاعت 2015ء اردو اور فارسی زبان و ادب سے متعلق تحقیقی و تنقیدی مضامین کا مجموعہ

2۔ **رباعیات خیام** (مع مقدمہ، تصحیح، ترجمہ و معانی الفاظ) سال اشاعت 2016ء

3**۔ تاریخ گورکھپور** (مع مقدمہ، تصحیح و تحشیہ) (فارسی) سال اشاعت 2016ء

4۔ **رہنمائے ازدواج** (فارسی سے ترجمہ) سال اشاعت 2016ء

5۔ **انتخاب کلام پروین اعتصامی** سال اشاعت 2017ء

ان کے علاوہ 35 سے زائد علمی، ادبی اور تحقیقی مضامین ملک و بیرون ملک کے موقر جریدوں میں شائع ہو چکے ہیں۔

ان کی ادارت میں 2016ء سے ایک بین الاقوامی علمی، ادبی اور تحقیقی جریدہ "**فیضان ادب**" کے نام سے پابندی کے ساتھ شائع ہورہا ہے۔
ضد ابہام صفحات کے لیے معاونت زیر نظر مضمون عبد الخالق سنبھلی کے بارے میں ہے۔  عبد الخالق مدراسی کے لیے عبد الخالق مدراسی دیکھیے۔

**عبد الخالق سنبھلی** (4 جنوری 1950ء – 30 جولائی 2021ء) ایک ہندوستانی عالم دین تھے، جنھوں نے دار العلوم دیوبند کے نائب مہتمم کی حیثیت سے خدمات انجام دیں۔ وہ دار العلوم دیوبند ہی کے فارغ التحصیل تھے اور ان کے اساتذہ میں محمود حسن گنگوہی، محمد طیب قاسمی اور سید فخر الدین احمد شامل ہیں۔ انھوں نے عبد المجید الزندانی کی کتاب "التوحيد" کا اردو میں ترجمہ کیا اور ردِ مودودیت پر محاضرات پیش کیے۔

سوانح
-----

عبد الخالق سنبھلی 4 جنوری 1950ء کو سنبھل میں پیدا ہوئے تھے۔ ان کی تعلیم سنبھل میں مدرسہ خیر المدارس اور مدرسہ شمس العلوم سے ہوئی تھی۔ انھوں نے حفظ قرآن حافظ فرید الدین کے زیر نگرانی کی تھی۔ وہ 1968ء میں دار العلوم دیوبند گئے، اور 1972ء میں درس نظامی نصاب مکمل کیا۔ پھر 1973ء میں عربی ادب میں تخصص حاصل کیا۔ ان کے اساتذہ میں سید فخر الدین احمد، محمد طیب قاسمی اور محمود حسن گنگوہی شامل ہیں۔

مولانا سنبھلی نے 1973ء میں مدرسہ خادم الاسلام ہاپوڑ میں اسلامی علوم پڑھانا شروع کیا اور پھر 1979ء کے دوران میں مدرسہ جامع الہدٰی مراد آباد میں پڑھایا. وہ 1982ء میں دار العلوم دیوبند میں استاذ مقرر ہوئے۔ 2008ء میں انھیں دار العلوم کا نائب مہتمم مقرر کیا گیا۔ انھوں نے عبد المجید الزندانی کی کتاب "التوحيد" کا اردو میں ترجمہ کیا۔ دار العلوم دیوبند سے ردِ مودودیت پر ان کے محاضرات کئی حصوں میں شائع ہوچکے ہیں۔ ان کے تلامذہ میں محمد نجیب قاسمی شامل ہیں۔ 2017ء میں انھوں نے حکومتِ ہند کے طلاق ثلاثہ مخالف بل کے بارے میں کہا تھا کہ "شریعت کے احکام کو تبدیل کرنے کا کسی کو حق نہیں ہے۔"

مولانا سنبھلی کا انتقال 30 جولائی 2021ء کو مظفر نگر میں ہوا۔ ابو القاسم نعمانی، ارشد مدنی، محمود مدنی اور محمد سفیان قاسمی نے ان کی وفات پر افسوس کا اظہار کیا۔

حوالہ جات
---------

1. 1 2 3  "دارالعلوم دیوبند کے نائب مہتمم مولانا عبدالخالق سنبھلی کا انتقال"۔ بصیرت آن لائن۔ 30 جولائی 2021۔ اخذ شدہ بتاریخ 30 جولا‎ئی 2021  تحقق من التاريخ في: `|date=` (معاونت)
2. 1 2  "دارالعلوم دیوبند کے استاذ حدیث مولانا عبد الخالق سنبھلی کا طویل علالت کے بعد انتقال، علمی حلقہ سوگوار"۔ ملت ٹائمز۔ 30 جولائی 2021۔ اخذ شدہ بتاریخ 30 جولا‎ئی 2021  تحقق من التاريخ في: `|date=` (معاونت)
3. 1 2 3 4 5  قاسمی 2020, p. 689. sfn error: no target: CITEREFقاسمی2020 (help)
4. 1 2  "Darul Uloom Deoband's vice-rector passes away"۔ دی چناب ٹائمز۔ 30 July 2021۔ اخذ شدہ بتاریخ 30 جولا‎ئی 2021
5. ↑  سواتی شرما (22 اگست 2017)۔ "We stand by Muslim Personal Law Board on 'triple talaq': Darul Uloom Deoband" [ہم مسلم پرسنل لاء بورڈ کے ساتھ ’’ طلاق ثلاثہ‘‘ پر کھڑے ہیں: دار العلوم دیوبند]۔ دی اسٹیٹ مین۔ اخذ شدہ بتاریخ 30 جولائی 2021  تحقق من التاريخ في: `|access-date=, |date=` (معاونت)
6. ↑  پریم دت بھٹ (30 جولائی 2021)۔ "दारुल उलूम के नायब मोहतमिम मौलाना अब्दुल खालिक संभली का निधन, लंबे समय से थे बीमार" [دار العلوم دیوبند کے نائب مہتمم مولانا عبدالخالق سنبھلی انتقال کر گئے]۔ جاگرن (بزبان ہندی)۔ اخذ شدہ بتاریخ 30 جولا‎ئی 2021  تحقق من التاريخ في: `|date=` (معاونت)

### کتابیات

* محمد اللّٰہ خلیلی قاسمی (اکتوبر 2020ء)۔ دار العلوم دیوبند کی جامع و مختصر تاریخ۔ دیوبند: شیخ الہندؒ اکیڈمی  تحقق من التاريخ في: `|date=` (معاونت)

بیرونی روابط
------------

* 'Muslim politicians have lost bond with the community'
**ڈینس واربرٹن بیگبی** (پیدائش: 12 دسمبر 1914ء) | (انتقال: 10 مارچ 2009ء) ایک جنوبی افریقی کرکٹ کھلاڑی تھا جس نے 1948ء سے 1950ء تک پانچ ٹیسٹ کھیلے۔ وہ ٹرانسوال کے مڈلبرگ میں پیدا ہوئے۔ اپنی موت کے وقت وہ نیوزی لینڈ کے ایرک ٹنڈل اور ساتھی جنوبی افریقہ کے نارمن گورڈن کے بعد تیسرا معمر ترین ٹیسٹ کرکٹ کھلاڑی تھا۔

### ٹیسٹ کیریئر

بیگبی نے اپنے ٹیسٹ کیریئر کا آغاز دسمبر 1948ء میں انگلینڈ کے خلاف 34 سال کی عمر میں کیا، پانچ میچوں کی سیریز کے پہلے تین ٹیسٹ کھیلے۔ پہلے ٹیسٹ میں اس نے 37 اور 48 رنز بنائے، دونوں بار ایلک بیڈسر کے ہاتھوں گرے، کیونکہ انگلینڈ 2 وکٹوں سے جیت گیا۔ دوسرے ٹیسٹ میں وہ 5 رنز بنا کر آؤٹ ہوئے کیونکہ میچ ڈرا ہو گیا تھا۔ تیسرے ٹیسٹ میں وہ 18 رنز بنا کر رن آؤٹ ہو گئے کیونکہ میچ دوبارہ ڈرا ہو گیا۔ بیگبی نے سیریز کے آخری دو کھیل نہیں کھیلے، جو انگلینڈ نے 2-0 سے جیتے تھے۔ اس نے اگلا آسٹریلیا کے خلاف 1949-50ء سیریز کے چوتھے ٹیسٹ میں جنوبی افریقہ کے لیے کھیلا۔ وہ 24 رنز بنا کر کیتھ ملر کے ہاتھوں آؤٹ ہوئے کیونکہ میچ ڈرا ہو گیا تھا۔ سیریز کے آخری ٹیسٹ میں، وہ پہلی اننگز میں جیف نوبلٹ کے ہاتھوں 1 اور پھر دوسری میں بل جانسٹن کے ہاتھوں 5 رنز بنا کر آؤٹ ہوئے اور انھوں نے اپنی واحد ٹیسٹ وکٹ حاصل کی، نیل ہاروی کو 116 رنز پر بولڈ کیا۔آسٹریلیا نے جنوبی افریقہ کو اننگز سے شکست دی۔ اور 259 رنز بنا کر سیریز 4-0 سے جیت لی۔ یہ بیگبی کا آخری ٹیسٹ میچ تھا۔

### انتقال

ان کا انتقال 10 مارچ 2009ء کو جوہانسبرگ، جنوبی افریقہ میں 94 سال کی عمر میں ہوا۔

حوالہ جات
---------
امامی گنتو قومی پارک کاگوشیما پریفیکچر، جاپان میں واقع ہے۔ سنہ 2017ء میں قائم کیا گیا، یہ پارک 42,181 ہیکٹر (104,230 ایکڑ) کے زمینی رقبے اور 33,082 ہیکٹر (81,750 ایکڑ) کے سمندری رقبے پر محیط ہے۔ ان جزائر میں ٹوکونوشیما، کیکائی، امامی، یورون، اوکینورابوجیما، اکے جزیرہ، کیکیروماجیما اور یوروشیما شامل ہیں۔

تاریخ
-----

15 فروری، 1974ء کو امامی گنتو کواسی-نیشنل پارک قائم کیا گیا اور 7 مارچ، 2017ء کو امامی گنتو نیشنل پارک قائم کیا گیا اور سابقہ ​​امامی گنتو کواسی-نیشنل پارک کو اس میں شامل کیا گیا۔ امامی گنتو نیشنل پارک میں اماگی، امامی، چین، آئسین، کیکائی، سیٹوچی، تاٹسوگی، ٹوکونوشیما، یوکن، واڈوماری، یاماتو اور یورون کی بلدیات کے حصے شامل ہیں۔
نئے نیشنل پارک کا عہدہ، یانبارو نیشنل پارک کے ساتھ ساتھ، امامی۔اوشیما جزیرہ، ٹوکونوشیما جزیرہ، جزیرہ اوکیناوا کے شمالی حصے اور آئریوموٹ جزیرے کو یونیسکو کی عالمی ثقافتی ورثے کی فہرست میں شامل کرنے کی تحریک کا حصہ ہے۔ امامی وائلڈ لائف سینٹر کا انتظام جاپان کی وزارت ماحولیات کے ذریعے کیا جاتا ہے تاکہ امامی جزائر کے قدرتی ماحولیاتی نظام کو محفوظ رکھا جا سکے۔

مزید دیکھیے
-----------

* جاپان کے قومی پارکوں کی فہرست
* جاپان میں عالمی ثقافتی ورثہ سائٹس کی فہرست
* امامی خرگوش
* امامی شیما

حوالہ جات
---------

1. ↑  *List of National Parks". Ministry of the Environment. Retrieved 10 May 2011.*
2. ↑  *Amami-Oshima Island, Tokunoshima Island, the northern part of Okinawa Island and Iriomote Island". UNESCO. Retrieved 11 March 2017.*
**مولانا محمد بخش مسلم** مبلغ اسلام مجاہد تحریک پاکستان لاہور کی مسلم مسجد کے بانی اور خطیب تھے۔

ولادت
-----

محمد بخش مسلم کی ولادت 22 جمادی الاول 1304ھ 18 فروری 1887ء کو چھتہ بازار اندرون لاہور میں ایک متوسط گھرانے میں میاں پیر بخش کے گھر میں ہوئی۔

تعلیم و تربیت
-------------

میٹرک کا امتحان انھوں نے اسلامیہ ہائی اسکول شیرانوالہ گیٹ سے پاس کیا۔ 1911-12ء میں منشی فاضل کیا۔ اس کے بعد 1918ء میں بی۔ اے کا امتحان پاس کیا۔ اس سال پنجاب یونیورسٹی میں صرف دو مسلمان طالب علم تھے جنھوں نے بی۔ اے پاس کیا۔ دوسرے شیخ محمد دین تھے جو مشہور فلمی رائٹر و ڈائریکٹر ریاض شاہد کے والد گرامی تھے۔

سیاسی کام
---------

محمد بخش مسلم بڑے اچھے خطیب تھے قیام پاکستان سے قبل مغربی اور جنوبی ہند سے مدعو کیے جاتے تھے۔ انھوں نے لاہور اور پنجاب کے مختلف شہروں میں مسلم لیگ کو مقبول بنائے جانے میں بڑا نمایاں کردار ادا کیا تھا۔1924-25ء میں شدھی کی تحریک زوروں پر تھی، دیو سماج اور ہندو مہاسبھا کے مبلغوں نے کوچہ ڈوگراں لاہور کے چند مسلمانوں کو شدھی کر لیا (ہندوکرلیا) اس سانحہ سے پورا لاہور متاثر ہوا۔ چنانچہ اہل لاہور نے مولانا محمد بخش مسلم سے اپیل کی کہ وہ میدان میں اتریں اور اسلام کی سربلندی کے لیے کچھ کریں۔ ان دنوں بیرون موچی گیٹ ہندوازم اور عیسائیوں کے مبلغ سرعام اپنے مذہب کی حمایت میں درس دیتے تھے۔ چنانچہ آپ بھی بیرون دلی دروازے جا پہنچے۔ انھوں نے اپنی گفتگو میں اسلامی کتب کے علاوہ یورپی مفکرین کے اقوال بھی پیش کیے۔ جس کی وجہ سے پڑھا لکھا طبقہ ان کی تقاریر سے زیادہ متاثر ہوتا۔ نتیجہ یہ ہوا کہ شدھی ہو جانے والے ہندو نہ صرف دائرہ اسلام میں داخل ہوئے بلکہ سیالکوٹ کا ایک پورا ہندو خاندان ان کے ہاتھ پر مسلمان ہو گیا۔‘‘

وفات
----

محمد بخش مسلم کی وفات وصال18 جمادی الاول 1407ھ بمطابق 12 فروری 1987ء کو ہوئی مسلم مسجد چوک انار کلی کے جنوب مغربی گوشے میں ایک تہ خانے میں محو خواب ہیں۔

حوالہ جات
---------

1. ↑  خفتگان خاک لاہور،ص۔498، پروفیسر محمد اسلم
2. ↑  لاہور میں مدفون مشاہیرص۔171،ایم آر شاہد
**چوہدری بنسی لال کرکٹ سٹیڈیم** لاہلی، ہریانہ میں سٹیٹ ہائی وے 16 کے قریب ایک کرکٹ گراؤنڈ ہے۔ اسٹیڈیم میں صرف 8,000 شائقین کے بیٹھنے کی گنجائش ہے اور یہ اس وقت نمایاں ہوا جب سچن ٹنڈولکر نے اپنا آخری رنجی ٹرافی میچ اکتوبر 2013ء میں یہاں کھیلا۔ لاہلی میں پانی کی سطح غیر معمولی طور پر بلند ہونے کی وجہ سے پچ جاندار ہے۔ جگہوں پر پانی زمین سے صرف دو سے چار فٹ نیچے پایا جاتا ہے اور اس سے پچ اور آؤٹ فیلڈ کو سبز رکھنے میں مدد ملتی ہے۔ اس مقام نے نومبر 2006ء میں ہریانہ-آندھرا کے کھیل سے اپنا فرسٹ کلاس ڈیبیو کیا تھا۔  2015/16ء کے سیزن میں ہریانہ کے خلاف اڑیسہ نے یہاں سب سے زیادہ ٹیم کا کل 529-6 کا اعلان کیا ہے۔  اس گراؤنڈ پر سب سے زیادہ انفرادی سکور 2015/16ء میں ہریانہ کے خلاف اڑیسہ کے لیے نٹراج بہرا (255\*) نے بنایا تھا۔

حوالہ جات
---------

1. ↑  "FIRST-CLASS MATCHES PLAYED ON CHAUDHARY BANSI LAL CRICKET STADIUM"۔ CricketArchive۔ اخذ شدہ بتاریخ 09 فروری 2021
2. ↑  "HIGHEST TEAM TOTALS IN FIRST-CLASS CRICKET"۔ CricketArchive۔ اخذ شدہ بتاریخ 09 فروری 2021
3. ↑  "CENTURIES IN FIRST-CLASS CRICKET"۔ CricketArchive۔ اخذ شدہ بتاریخ 09 فروری 2021
**پیپسی شارجہ کپ 1996ء** ایک سہ رخی ODI کرکٹ مقابلہ تھا جو شارجہ ، متحدہ عرب امارات میں 12 سے 19 اپریل 1996ء تک منعقد ہوا۔ اس میں جنوبی افریقہ ، پاکستان اور بھارت کی قومی کرکٹ ٹیمیں شامل تھیں۔ اس کا سرکاری کفیل پیپسی تھا۔ یہ ٹورنامنٹ جنوبی افریقہ نے جیتا جس نے فائنل میں بھارت کو شکست دی۔ ےھ ءج یک ہل پل ہک یج ءھ ےگ

ٹورنامنٹ
--------

پیپسی شارجہ کپ 1996ء کرکٹ ورلڈ کپ کے بعد منعقد ہونے والا دوسرا ون ڈے ٹورنامنٹ تھا، جو سنگاپور میں 1996ء کے سنگر کپ کے فوراً بعد منعقد ہوا، جسے پاکستان نے سری لنکا اور بھارت پر جیتا تھا۔ یہ میچ شارجہ کی امارات میں شارجہ کرکٹ ایسوسی ایشن اسٹیڈیم میں منعقد ہوئے۔ ٹورنامنٹ میں میچوں کی راؤنڈ رابن سیریز تھی، جس میں ہر ٹیم دو بار دوسرے سے کھیلتی تھی۔ **ےھ ءج یک ہل پل ہک یج ءھ ےگ**

دستے
----

### پاکستان

* عامر سہیل (کپتان)
* وقار یونس
* انضمام الحق
* راشد لطیف (وکٹ کیپر)
* عطاء الرحمان
* باسط علی
* سعید انور
* عاقب جاوید
* مشتاق احمد
* اعجاز احمد
* رمیز راجہ
* ثقلین مشتاق
* سلیم ملک
* محمد اکرم

پاکستان نے 14 کھلاڑیوں پر مشتمل ٹیم کا اعلان کیا، جس میں 1996ء سنگر کپ جیتنے والے اسکواڈ میں کوئی تبدیلی نہیں کی گئی۔ انتخاب عالم نے ٹیم کے کوچ اور ڈین کیزل نے ٹیم کے فزیو تھراپسٹ کے طور پر خدمات انجام دیں۔  ےھ ءج یک ہل پل ہک یج ءھ ےگ

### جنوبی افریقہ

* ہینسی کرونئے (کپتان)
* اینڈریو ہڈسن
* فانی ڈی ویلیئرز
* ڈیرل کلینن
* ڈیو رچرڈسن (وکٹ کیپر)
* پیٹ سیمکوکس
* گیری کرسٹن
* پال ایڈمز
* برائن میک ملن
* شان پولاک
* کریگ میتھیوز
* جونٹی رہوڈز
* ڈیرک کروکس
* جیک کیلس

باب وولمر نے ٹیم کے کوچ کے طور پر خدمات انجام دیں۔ کاسم ڈوکریٹ ٹیم کے منیجر تھے۔ کریگ اسمتھ فزیو تھراپسٹ تھے اور پیڈی اپٹن نے ورزش کے ماہر کے طور پر کام کیا۔  ےھ ءج یک ہل پل ہک یج ءھ ےگ

### بھارت

* محمد اظہر الدین (کپتان)
* سچن ٹنڈولکر (نائب کپتان)
* جواگل سری ناتھ
* اجے جڈیجہ
* انیل کمبلے۔
* سنجے منجریکر
* وینکٹیش پرساد
* نین مونگیا (وکٹ کیپر)
* آشیش کپور
* وکرم راٹھور
* وینکٹاپتی راجو
* نوجوت سنگھ سدھو
* پرشانت ویدیا
* راہول ڈریوڈ

ہندوستان نے 1996ء کے سنگر کپ میں میدان میں آنے والی 14 کھلاڑیوں کی ٹیم میں کوئی تبدیلی نہیں کی۔ سندیپ پاٹل نے ٹیم کوچ کم منیجر کے طور پر خدمات انجام دیں۔  وکرم راٹھور نے اس ٹورنامنٹ میں اپنا انٹرنیشنل ڈیبیو کیا۔ ےھ ءج یک ہل پل ہک یج ءھ ےگ

پوائنٹس ٹیبل
------------

جنوبی افریقہ نے اپنے چاروں راؤنڈ رابن میچوں میں کامیابی حاصل کی۔ بھارت اور پاکستان نے ایک دوسرے پر فتح کا دعویٰ کیا۔ 2-2 پوائنٹس پر برابر ہونے پر، ہندوستان نے بہتر رن ریٹ کی بنیاد پر جنوبی افریقہ کے خلاف فائنل کے لیے کوالیفائی کیا۔ ےھ ءج یک ہل پل ہک یج ءھ ےگ

میچز
----

### فائنل

حوالہ جات
---------

1. 1 2 3  "Pepsi Cup In Sharjah, Apr 1996 – Squads"۔ ESPNcricinfo۔ اخذ شدہ بتاریخ 06 اگست 2010
**ایملی زولا** (انگریزی: Émile Zola) پیرس فرانس میں 2 اپریل 1840ء کو پیدا ہوا۔اس کا بچپن، لڑکپن اور جوانی کے کچھ سال ایکس۔این کے صوبے میں گذرے جو اس کے ناولوں میں Plassans کے نام سے جانا جاتا ہے۔ 1858ء میں ایملی زولا پیرس آیا۔ اس کا باپ اٹلی کا اور ماں فرانس کی تھی۔ 1862ء تک اس نے فرانس کی شہریت نہ لی تھی۔ زولا کا ابتدائی زمانہ بہت غربت میں گذرا۔ بہت سے محکموں میں کلرکی کی۔ آخر کار Therese Raquin نامی اخبار سے منسلک ہو گیا جس سے اسے پیسہ بھی ملا اور شہریت بھی۔ اسی عرصے میں اسے A.G Melley مل گئی جس سے اس نے 1870ء میں شادی کر لی۔ یہ شادی اچھی ثابت نہ ہوئی۔ زولا نے نیچرلسٹ تحریک کی سربراہی کی اور اپنی کہانیاں موپساں اور دوسرے دو لکھنے والوں کے ساتھ مل کر چھپوائیں اور مسلسل اس تحریک کو آگے بڑھانے کے لیے کام کرتا رہا۔ زولا 1902ء میں فوت ہوا۔ اس کی موت ایک مستری کی نااہلی کی وجہ سے ہوئی۔ مستری اس کے بیڈروم کی چمنی ٹھیک کرنے آیا۔ چمنی درست کی لیکن اس کے بند پائپ کو صاف کرنا بھول گیا۔ کوئلوں کی ساری گیس کمرے میں بھر گئی اور زولا صبح تک دم گھٹنے سے مر گیا۔ زولا کی زندگی کا ایک سنسنی خیز واقعہ 1898ء میں ہوا جو اس کی تخلیقی زندگی پر بہت اثر انداز ہوا۔ یہ فرانس کے صدر کے نام ایک کھلا خط تھا جو L.Aurore نامی اخبار کے پہلے صفحے پر چھپا۔ یہ فرانس کی فوجی انتظامیہ کی کرپشن کی نشان دہی تھی۔ اس خط نے فرانسیسیوں کو دو گروہوں میں تقسیم کر دیا، دنیا میں بدنامی الگ ہوئی۔ حکومت نے زولا کے اس خط کا سختی سے نوٹس لیا اور اس پر مقدمہ قائم کر دیا۔ عدالت نے زولا کو ایک سال کی سزا سنا دی۔ زولا انگلستان بھاگ گیا اور وہاں جا کر سیاسی پناہ لے لی۔ یہ سارا ہنگامہ ایک یہودی کیپٹن Drey Fus کے بارے میں تھا جسے ایک سازشی جال میں پھنسایا گیا تھا اور زولا نے اس کی مدد کی تھی۔ سال کے بعد جب کیپٹن کے خلاف مقدمہ واپس لے لیا گیا اور اسے پورے اعزازات سمیت بری کر دیا گیا تو زولا واپس پیرس آ گیا اور اپنی 20 ناولوں کی سیریز پوری کرنے لگا۔ 20 ناولوں کی سیریز The Rougon Maequqrt کا نام ہے۔ ان ناولوں میں ابھرنے والے کردار ایک ہی خاندان کی نسل سے تعلق رکھتے ہیں اور ناولوں میں کبھی کم اور کبھی دیر تک سامنے رہتے ہیں یا کبھی کبھی ایسا بھی ہوا ہے کہ ایک ہی کردار کی زندگی کے واقعات ناول کا حصہ بنا لیے گئے ہیں۔ زولا نے ہمیشہ سچائی اور انصاف کے حق میں آواز اٹھائی اور مخالف قوتوں سے مقابلہ کیا۔ زولا کہا کرتا تھا کہ ’’ میں نے ہمیشہ سچ اور انصاف کا ساتھ دیا ہے۔ میری صرف ایک ہی آرزو اور خواہش ہے کہ جو لوگ اندھیرے میں جی رہے ہیں انھیں روشنی میں لایا جائے۔ جو دکھ میں سانس لے رہے ہیں انھیں خوشی دلائی جائے۔ یہ میری روح کی آواز ہے۔ اگر یہ جرم ہے تو دن کی روشنی میں میرے خلاف مقدمہ چلایا جائے۔‘‘ فرانس کی حکومت کو یہ بات پسند نہ تھی۔ اس پر مقدمہ چلا لیکن جب سچائی سامنے آئی تو حکومت کو ہار ماننا پڑی۔ حکومت نے اندر ہی اندر زولا کو سزا دی۔ اس سزا کا انکشاف دس سال بعد ہوا۔ دس سال بعد زولا کے گھر کی چمنی ٹھیک کرنے والے مستری نے اس راز سے پردہ اٹھایا اور کہا کہ سیاسی وجوہات پر میں نے ہی زولا کے گھر کی چمنی کو بند کیا تھا جس سے گیس زولا کے کمرے میں بھر گئی تھی اور زولا کی موت واقع ہوئی تھی۔

حوالہ جات
---------
**زینت محل** (پیدائش: 1823ء– وفات: 17 جولائی 1886ء) سلطنت مغلیہ کی آخری ملکہ اور بہادر شاہ ظفر کی زوجہ تھیں۔ زینت محل نے اپنے شوہر بہادر شاہ ظفر کی حمایت سے 1840ء سے 1857ء تک مغلیہ سلطنت پر حکومت کی۔

سوانح
-----

زینت محل کی پیدائش 1823ء میں دہلی میں ہوئی۔ 19 نومبر 1840ء کو زینت محل کی شادی مغل شہنشاہ بہادر شاہ ظفر سے ہوئی اور انھیں ملکہ ہندوستان کا شاہی خطاب تفویض ہوا۔ لال قلعہ میں زینت محل جلد ہی بہادر شاہ ظفر کی چہیتی بیوی بن گئیں۔ 11 جنوری 1849ء کو مغل ولی عہد مرزا دارا بخت کے انتقال کے بعد زینت محل کا اثر و رسوخ لال قلعہ میں پہلے سے زیادہ بڑھ گیا۔ اِسی دوران زینت محل نے اپنے بیٹے مرزا جواں بخت کو ولی عہد بنانے کی بھرپور کوشش کی حالانکہ بہادر شاہ ظفر کا دوسرا بیٹا مرزا فتح الملک بہادر عرف مرزا فخرو ایسٹ انڈیا کمپنی کی حمایت سے مغل ولی عہد بن گیا۔ 1853ء میں زینت محل کی کوششوں سے ایسٹ انڈیا کمپنی کے دہلی میں تعینات ریزیڈینٹ تھامس مٹکاف نے کافی مداخلت کی لیکن مرزا فتح الملک بہادر کی وفات تک ایسا ممکن نہ ہو سکا کہ مرزا جواں بخت کو مغل ولی عہد تسلیم کیا جاسکے۔ 10 جولائی 1856ء کو مرزا فتح الملک بہادر کا انتقال ہو گیا اور اِس ناگہانی موت کے پیچھے زینت محل پر شک کیا گیا جبکہ اُن دنوں میں دہلی میں ہیضہ کی وباء پھیلی ہوئی تھی۔ زینت محل کی رہائش اکثر دہلی کے مضافاتی علاقہ لال کنواں میں واقع ایک حویلی میں رہی۔

جلاوطنی
-------

1857ء میں جنگ آزادی ہند 1857ء شروع ہوئی جس میں ایسٹ انڈیا کمپنی نے ہندوستانی افواج کو شکست دے کر ہندوستان کو تاج برطانیہ کے سپرد کر دیا۔ دہلی کے لال قلعہ سے آخری مغل شہنشاہ بہادر شاہ ظفر پر بغاوت کا مقدمہ چلایا گیا اور انھیں مجرم قرار دے کر رنگون جلاوطن کر دیا گیا۔ بہادر شاہ ظفر کا مختصر خاندان کا قافلہ 1859ء کے اوائل میں رنگون پہنچا جس میں زینت محل اور اُس کا بیٹا مرزا جواں بخت بھی شامل تھا۔ 7 نومبر 1862ء کو بہادر شاہ ظفر کا رنگون میں انتقال ہو گیا اور زینت محل مرزا جواں بخت کے ہمراہ وہیں مقیم رہیں۔ 18 ستمبر 1884ء کو مرزا جواں بخت کا بھی انتقال ہو گیا اور زینت محل بہو شاہ زمانی بیگم کے ہمراہ ایک مکان میں مقیم رہیں۔

زینت محل 1857ء کے بعد

وفات
----

زینت محل آخر عمر میں افیون کی عادی ہو گئی تھیں، افیون کی اِس عادت نے ضعف بڑھتا گیا اور 63 سال کی عمر میں 17 جولائی 1886ء کو زینت محل نے رنگون میں انتقال کیا۔ تدفین بہادر شاہ ظفر کی قبر سے ملحق ایک قطعہ میں کی گئی۔ 1991ء میں مغل خاندان کی اِن قبور کو پختہ کر دیا گیا جن میں بہادر شاہ ظفر، زینت محل، مرزا جوا بخت اور شاہ زمانی بیگم سمیت دو بچے بھی دفن ہیں۔

نگار خانہ
---------

* 
* 
* 
*

مزید دیکھیے
-----------

* بہادر شاہ ظفر
* مرزا جواں بخت
* مرزا فتح الملک بہادر
* مرزا دارا بخت
* جنگ آزادی ہند 1857ء
* بیگم حضرت محل

حوالہ جات
---------
**والٹر گریو** (پیدائش:10 فروری 1891ء)|(انتقال: یکم اپریل 1917ء) سکاٹش اول درجہ کرکٹ کھلاڑی اور برطانوی فوج کا سپاہی تھا۔ گرییو فروری 1891ء میں سیلکرک میں ایک کسان جیمز گریو کے ہاں پیدا ہوا۔ اس کی تعلیم سیلکرک ہائی سکول میں ہوئی جہاں وہ کرکٹ الیون کے لیے کھیلا۔ وہ سیلکرک کرکٹ کلب کے لیے کھیلتے ہوئے سکاٹش بارڈرز کے علاقے میں کلب کرکٹ میں مشہور تھے۔ انھیں "عظیم قابلیت اور طاقت کا حامل بلے باز اور ایک اچھا تبدیلی کرنے والا بولر" کے طور پر بیان کیا گیا۔  کلب کی سطح پر کامیابی کے بعد گرییو کو 1912ء میں ایڈنبرا میں دورہ کرنے والے آسٹریلیائیوں کے خلاف سکاٹ لینڈ کے لیے فرسٹ کلاس کرکٹ کھیلنے کے لیے منتخب کیا گیا،  اس نے میچ میں 2 بار بیٹنگ کی اور 18 اور 6 کے سکور پر رائے منیٹ اور جیری ہیزلٹ کے ہاتھوں آؤٹ ہوئے۔ بالترتیب  اس نے 1914ء میں ڈبلن میں آئرلینڈ کے خلاف دوسرے اول درجہ میچ میں شرکت کی۔  اس میچ میں اس نے 1 اور 0 کے سکور بنائے، دونوں اننگز میں بج میلڈن کے ہاتھوں آؤٹ ہوئے۔  پہلی جنگ عظیم سے پہلے ، وہ اپنے والد کے ساتھ خاندانی فارم کے انتظام میں منسلک تھے۔  گریو نے پہلی جنگ عظیم میں 17ویں بٹالین ہائی لینڈ لائٹ انفنٹری میں بطور پرائیویٹ خدمات انجام دیں۔

### انتقال

وہ 1 اپریل 1917ء کو اراس کے قریب ایک کارروائی میں مارا گیا تھا، اراس کی جنگ سے کچھ دن پہلے۔  اس کی عمر 26 سال تھی۔ اس کے دونوں بھائی جان اور ولیم نے فرسٹ کلاس کرکٹ کھیلی۔ ولیم 1916ء میں ایکشن میں مارا گیا جبکہ جان جنگ میں بچ گئے اور بعد میں سکاٹش کرکٹ یونین کے صدر بن گئے۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. 1 2  Nigel McCrery (30 July 2015)۔ Final Wicket: Test and First Class Cricketers Killed in the Great War۔ Pen and Sword۔ صفحہ: 412–3۔ ISBN 978-1473864191
2. 1 2  "First-Class Matches played by Walter Grieve"۔ CricketArchive۔ اخذ شدہ بتاریخ 27 مارچ 2021
3. ↑  "Scotland v Australia, 1912"۔ CricketArchive۔ اخذ شدہ بتاریخ 27 مارچ 2021
4. ↑  "Ireland v Scotland, 1914"۔ CricketArchive۔ اخذ شدہ بتاریخ 27 مارچ 2021
5. ↑  Christopher Sandford (4 August 2014)۔ The Final Over: The Cricketers of Summer 1914۔ The History Press۔ صفحہ: 56۔ ISBN 9780750961981
6. ↑  Laurence Binyon (2018-11-11)۔ "Scotland Remembers"۔ www.cricketscotland.com۔ اخذ شدہ بتاریخ 27 مارچ 2021
ابی سلوم کو قتل کرکے درخت سے بذریعہ بالوں کے لٹکا دیا گیا۔
**ابی سلوم** (عبرانی: אַבְשָלוֹם ؛ مطلب: یہ باپ سلامتی ہے) داؤد بادشاہ کے تیسرے اور لاڈلے بیٹے تھے۔ 

  

وہ جسور کے بادشاہ تلمی کی بیٹی معکہ سے پیدا ہوئے۔ ایک خاندانی جھگڑے کی بنا پر ابی سلوم نے اپنے بھائی امنون کا قتل کر دیا تھا۔ اس لیے اُنہیں اپنے نانا تلمی کے ہاں پناہ لینی پڑی۔ وہ وہاں تین برس تک رہے۔ داؤد کی فوجوں کے سپہ سالار یوآب کی سفارش پر داؤد نے اُنہیں معاف کر دیا اور وہ واپس یروشلم آ گئے۔ پھر وہ اپنے والد داؤد کا تخت چھیننے کی کوشش کرنے لگے۔ وہ لوگوں کی خوشامد کر کے اُن کے منظورِ نظر بن گئے۔ پھر اُنہوں نے حبرون میں اپنے بادشاہ ہونے کا اعلان کر دیا۔ اکثر لوگوں نے ابی سلوم کی پیروی کی یہاں تک کہ داؤد بادشاہ کو یروشلم سے بھاگنا پڑا۔ لیکن بعد میں ابی سلوم کو ایک جنگ میں شکست ہوئی کیونکہ اُنہوں نے داؤد کے دوست حُوسی کی بُری صلاح پر عمل کیا۔ اور یوآب نے اُن کو قتل کر دیا۔ وہ خود پسند اور کم ظرف انسان تھے۔ اس لیے اچھے بادشاہ ثابت نہ ہوئے۔ اُن کے لیے داؤد کا نوحہ مشہور ہے۔

حوالہ جات
---------

1. 1 2
2. ↑  فصل: 18 — مصنف: جاد (نبی)  اور ناتن  — عنوان : ΒΑΣΙΛΕΙΩΝ Β
3. ↑  فصل: 14 — مصنف: جاد (نبی)  اور ناتن  — عنوان : ΒΑΣΙΛΕΙΩΝ Β — باب: 27
4. ↑  2 سموئیل 3:3
5. ↑  2 سموئیل باب 13
6. ↑  2 سموئیل باب 14
7. ↑  2 سموئیل باب 15 آیت 1 تا 6
8. ↑  2 سموئیل باب 18
9. ↑  2 سموئیل باب 18 آیت 33

|  |  |
| --- | --- |
|  | ویکی ذخائر پر **ابی سلوم** سے متعلق سمعی و بصری مواد ملاحظہ کریں۔ |
1927ء **کا معاہدہ جدہ**، باضابطہ طور پر **حجاز اور نجد کے بادشاہ کے درمیان معاہدہ،** برطانیہ اور ابن سعود کے درمیان دستخط کیا گیا تھا۔  اس پر برطانیہ کی جانب سے سر گلبرٹ کلیٹن اور حجاز اور نجد کی مملکت کی جانب سے شہزادہ فیصل بن عبدالعزیز نے 20 مئی، 1927ء کو دستخط کیے تھے۔ اس معاہدے میں سعودی عرب کی آزادی اور خود مختاری کو تسلیم کیا گیا جسے اس وقت مملکت حجاز اور نجد کے نام سے جانا جاتا تھا۔ دونوں علاقوں (حجاز اور نجد) کو سنہ 1932ء میں مملکت سعودی عرب کی شکل میں ملا دیا گیا۔ بدلے میں، ابن سعود نے اپنی افواج کو پڑوسی برطانوی محافظات پر حملہ کرنے اور ہراساں کرنے سے روکنے پر اتفاق کیا۔

اس معاہدے نے سنہ 1915ء میں ہونے والے ڈیرن کے معاہدے کی جگہ لے لی۔[ *حوالہ درکار* ]

یہ معاہدہ سیریز نمبر 25 (1927)، کمانڈ 2951 میں شائع ہوا تھا اور سنہ 1936ء میں (معاہدہ سیریز نمبر 10 (1937) کمانڈ 5380) اور سنہ 1943ء میں (معاہدہ سیریز نمبر 13 (1947)، کمانڈ 7064) میں دو مزید نوٹوں کے تبادلے کے ذریعے تھوڑا سا تبدیل کیا گیا تھا۔

حوالہ جات
---------

1. ↑  List of Foreign Office Records: Various classes, 1914–1938۔ Kraus Reprint Corporation۔ 1970۔ صفحہ: 223۔ ISBN 9780527039646
2. ↑  Treaties And Agreements 1 March 1948
تھروچی(دارا) آزاد کشمیر کے ضلع کوٹلی کے ایک قصبہ تھروچ میں واقع ہے یہ قلعہ کوٹلی شہر کے جنوب مغرب میں 10کلو میٹر اوپر پہاڑی پر تھروچی کے مقام پر واقع ہے قلعہ کا اصل نام دارا ہے یہ قلعہ پہلے پہل چاروں اطراف دس تا بارہ فیٹ اونچی اور ڈھائی تا تین فیٹ چوڑی گول دائرہ نماء چار دیوری کے اندر دو میناروں پر مشتمل قلعہ تھا اسی لیے اس قلعہ کا نام دارا رکھا گیا کیونکہ پہاڑی زبان میں گول دائرے کو دارا کہا جاتا ہے اس کے علاوہ پہاڑی زبان میں بارڈر کو بھی دارا کہا جاتا اور یہ قلعہ بھی سدھنوتی ریاست اور بھمبر کی چپ ریاست کے عین بارڈر پر بنایا گیا تھا جس کی دوسری طرف ریاست بھمبر کی حدود شروع ہوتی تھی شاید اسی لیے اس قلعے کو دارا کا نام دیا گیا قلعہ تھروچی دارا کی تعمير نواب سدھنوتی سردار ربنواز خان سدوزئ نے 1480 میں رکھی یہ شروعات میں گلاس کی مانند گول دو میناروں کا قلعہ تھا جس کی ریاست بھمبر کی اطراف چار پہاڑی پتھر پھینکنے والی توپوں کی جگہ تھی جبکہ اس کے چاروں اطراف دونوں میناروں پر 200 تیر اندازوں کی جگہ بھی موجود ہے  وقت کے ساتھ ساتھ اس کی تعمير و توسیع نواب سدھنوتی سردار ربنواز خان کے بیٹے نواب عین پُنوں خان سدوزئ نے بھی 1510ء میں مزید توسیع دے کر کی مگر سب سے زیادہ قلعے کی توسیع سدھنوتی کے سب سے معروف نواب حکمران سردار سعید خان سدوزئ نے سہولویں صدی عیسوی میں کی اگرچہ قلعے کی بنیاد سدھنوتی کے چھٹے حکمران نواب ربنواز خان نے رکھی مگر قلعے کو عروج سردار سعید خان سدوزئ کی تعمیرات نے دیا 1837ء کی تیسری سکھ سدھنوتی جنگ میں اس قلعے میں ریاست سدھنوتی کی طرف سے قعلہ دار سردار بوسہ خان مقرر تھے جو اپنی پوری فوج سمیت اس قلعہ میں مارے گئے جس کے بعد قلعہ سکھ خالصہ کے قبضے میں چلا گیا محمد دین فوق تاریخ اقوام پونچھ کشمیر کے مطابق قلعہ ( دارا ) تروچھ کے آخری قلعے دار ریاست سدھنوتی کے معروف جرنیل بوسہ خان سدوزئ تھے جنہیں سکھ سدھنوتی کی تیسری جنگ میں جسم سے الٹی کھال نکال کر شہید کیا گیا تاريخ کشمیر پروفیسر ملک افتخار کے مطابق 1819ء سے لے کر 1837ء تک ریاست سدھنوتی کے جن پندرہ قلعوں نے سکھ خالصہ کو شکست دی ان میں ایک قلعہ (دارا) تروچھ بھی شامل تھا سقوط سدھنوتی کے بعد یہ قلعہ 1837ء سے 1947 تک سکھوں اور ڈوگروں کے قبضہ میں رہا مگر 1947ء کی پونچھ بغاوت میں اس قلعے کو کرنل ہدایت خان کی 3 سدھنوتی بٹالین اور محمد حسین کی 14 سدھنوتی بٹالین کی مشترکہ کارروائی میں 6 اکتوبر 1947ء کو ڈوگرہ سے آزاد کرایا گیا

حوالہ جات
---------

1. ↑  نمبردارفضلالہی ، تاریخ سرداران سدھنوتی،
2. ↑   محمد دین فوق ، تاریخ اقوام پونچھ صفحہ 655،
3. ↑   پروفیسر ملک افتخار حسین اعوان، تاریخ کشمیر صفحہ 32
4. ↑   محمد شريف طارق ، خونی لے کر
***فقہ البیوع*** پاکستانی دیوبندی عالم محمد تقی عثمانی کی لکھی ہوئی فقہ پر ایک کتاب۔ یہ کتاب خرید وفروخت کے احکام سے متعلق عربی زبان میں لکھی جانے والی اہم کتب میں سے ہے ۔ اس میں خرید و فروخت متعلق مسائل جدیدہ کا مذاہب اربعہ کی روشنی میں جائزہ پیش کیا گیا ہے ۔ کتاب دو جلدوں اور بارہ مباحث پر مشتمل ہے ۔ اس کے ١٢٥٨ صفحات ہیں ۔ جلد اول کی پانچ اور جلد دوم کی سات ابحاث ہیں ۔ مبحث اول کے دوابواب ہیں جن میں بیچ کی تعریف ، ارکان اور ایجاب و قبول سے متعلقہ احکام بیان کیے گئے ہیں ۔ دوابواب پر مشتمل مبحث ثانی متعاقدین کے احکام و مسائل کا احاطہ کیے ہوئے ہے ۔ مبحث ثالث مبیع اور ثمن کے احکام سے متعلق ہے ۔ مبحث چہارم کے ٤ ابواب ہیں ۔ مبحث پنجم کے ٢ ابواب میں بیچ حال ، بیچ مؤجل ، بیچ سلم اور بیع استصناع کے احکام مذکور ہیں ۔ مبحث ششم میں مرابحہ ، تولیہ اور وضعیہ کے مسائل ٣ ابواب میں بیان کیے گئے ہیں ۔ مبحث ہفتم مقائضہ ، بیچ میں رہا اور بیچ صرف کی توضیح سے متعلق ہے ۔ مبحث ہشتم کے ٦ ابواب ہے جن میں بیچ میں خیار ، بیچ باطل ، فاسد ، موقوف اور مکروہ کے احکام مذکور ہیں ۔ مبحث نم بیع الحاضر للبادی ، تلقی الجلاب ، احتکار اور تسعیر کے مسائل کی توضیح سے متعلق ہے ۔ مبحث د ہم مال حرام ، گیار ہواں مبحث ایراد واستبر اد اور بارہواں مبحث اقالہ کے احکام پر مشتمل ہے ۔ کتاب کے آخر میں فہرست مصادر اور مصطلحات دی گئی ہے ۔ مجلد وخو بصورت سر ورق سے مزین یہ کتاب مکتبہ معارف القرآن کراچی سے ١٤٣٦ھ میں شائع ہوئی ہے ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩)۔ "مفتی محمد تقی عثمانی کی معروف تصانیف و تالیفات کا تعارفی جائزہ"۔ راحت القلوب۔ **٣** (١): ٢١٠۔ 28 جنوری 2021 میں اصل سے آرکائیو شدہ۔ اخذ شدہ بتاریخ ٢٤ جنوری ٢٠٢٢  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**لالہ انوپ چند آفتاب پانی پتی** (پیدائش: 13 اپریل 1896ء —9 فروری 1968ء) اردو زبان کے شاعر تھے۔

سوانح
-----

### نام و پیدائش

آفتاب پانی پتی کا پیدائشی نام انوپ چند تھا جبکہ بعد ازاں لالہ آفتاب پانی پتی اور لالہ انوپ چند کے نام سے بھی پکارے گئے۔آفتاب پانی پتی کی پیدائش عین بیساکھی کے تہوار کے دن یعنی 13 اپریل 1896ء کو پانی پت میں ہوئی۔ خوشحال جین خاندان میں پیدا ہوئے جو علم کی تحصیل میں نمایاں خاندانوں میں شمار ہوتا تھا۔

### تعلیم و سخن گوئی

آفتاب پانی پتی نے جب تعلیم مکمل کی تو اُس وقت ملک بھر میں برج نرائن چکبست اور سرور جہاں آبادی کی قومی شاعری کا غلغلہ ہر طرف بلند ہو رہا تھا۔ اِس لیے آفتاب پانی پتی کو بھی شعرگوئی سے دلچسپی پیدا ہوئی۔ اِتفاق سے انھیں ایام میں مولانا وحید الدین سلیم پانی پتی روزنامہ زمیندار (لاہور) کی ملازمت ترک کر کےپانی پت چلے آئے تو آفتاب نے مولانا وحید الدین سلیم پانی پتی سے شعر گوئی میں اصلاح کی درخواست کی جو انھوں نے قبول کرلی۔ یہ سلسلہ مولانا سلیم پانی پتی کی وفات یعنی 1927ء تک جاری رہا۔ آفتاب کو غزل سے کوئی خاص دلچسپی نہیں تھی۔ انھوں نے زیادہ تر نظمیں کہی ہیں اور بھی بیشتر قومی اور سیاسی نظمیں ہیں۔ ان کے منظومات کے چھ مجموعے شائع ہوئے جن میں جلوۂ آفتاب، آفتاب وطن، جذباتِ وطن، جذبات کی دنیا، حبِ وطن اور شمشیر وطن شامل ہیں۔ آفتاب کی شاعری میں زبان سلیس اور بیان جذبات سے بھرپور ہیں۔ منظومات کے علاوہ انھوں نے بعض ڈرامے بھی لکھے تھے جن میں من موہنی، قومی آن، شریمتی انجنا دیوی، ہندوستانی سورما، ویر چھترانی قابل ذکر ہیں۔ آفتاب پانی پتی کی قومی و ادبی جذبات کے پیش نظر حکومت ہریانہ نے 28 مارچ 1967ء کو ’’راج کوی‘‘ کا اعزاز عطاء کیا تھا۔

وفات
----

9 فروری 1968ء کو اچانک حرکتِ قلب بند ہوجانے کے باعث آفتاب پانی پتی پانی پت میں وفات پاگئے۔

مزید دیکھیے
-----------

* برج نرائن چکبست
* سرور جہاں آبادی

حوالہ جات
---------

1. ↑  مالک رام: تذکرۂ معاصرین ، جلد 1، ص 48/49، مطبوعہ اپریل 1972ء، دہلی
محمد ہارون عباس
**محمد ہارون عباس** (Muhammad Haroon Abbas)، صحافی، براڈکاسٹراورسافٹ وئر انجینئرپاکستان کے مانچسٹر فیصل آباد میں پیدا ہوئے۔ ابتدائی تعلیم فیصل آباداوربراڈکاسٹنگ کی تعلیم ہلورسم اکیڈمی، ہالینڈسے حاصل کی۔ کمپیوٹر میں تعلیم اسلام آباد، پاکستان سے حاصل کرنے کے ساتھ ساتھ، ریڈیائی صحافت سے وابستہ رہے ہیں۔ اس حوالے سے پاکستان کے مختلف ریڈیو چینلزکے ساتھ ساتھ ریڈیو ایران،ریڈیو پاکستان سے ان کی وابستگی رہی۔

محمد ہارون عباس کا تعلق فیصل آباد کے ایک مذہبی اور علمی گھرانے سے ہے۔ ان کے بڑے بھای ہمایوں عباس تصوف کے حوالے سے ماہر سمجھے جاتے ہیں اور چالیس سے زیادہ کتب کے مصنف ہیں۔ وہ گلاسگو یونیورسٹی میں مدرس رہے ہیں اور اس وقت پاکستان کی قدیم علمی درسگاہ جی سی یونیورسٹی میں شعبہ علوم اسلامیہ کے صدر نشین ہیں۔

تعلیم اور صحافتی سرگرمیوں کے سلسلے میں وہ پاکستان کے مختلف شہروں کے علاوہ ایران، سری لنکا، نیپال، وسطی ایشیائی ریاستوں کے علاوہ مشرقی یوروپ کے مختلف ممالک کا سفر کر چکے ہیں۔ مختلف اخبارات میں سماجی، سیاسی اور تکنیکی امور پر ان کے مضامین شائع ہوتے رہتے ہیں۔ علاوہ ازیں اردو زبان کو کمپیوٹزاڈ شکل میں ڈھالنے میں ان کا بہت بڑا کردار ہے۔

محمد ہارون عباس ڈیجیٹل میڈیا یا ویب جرنلزم کے حوالے سے پاکستان میں ایک مستند حوالہ سمجھے جاتے ہیں اوراسی موضوع پر پاکستان کی مختلف یونیورسٹیوں میں لیکچر دیتے ہیں۔

محمد ہارون عباس ممتاز این جی اوز سے وابستہ رہے ہیں۔ جن میں جنوب ایشیائی ممالک کی تنظیم ساوتھ ایشین سنٹر اور پاکستان کی غیر سرکاری تنظیموں کے نمائندہ فورم پاکستان این جی اوز فیڈرشین شامل ہیں۔ علاوہ ازیں پاکستان مسلم لیگ کے مرکزی میڈیا ونگ اسلام آباداور پاکستان کے پارلیمنٹرینز کی تنظیم پارلیمنٹرین کمشن فار ہیومین رائٹس میں بھی تکنیکی امور کے نگران رہے۔ وہ پاکستان کے سب سے بڑے نیوز گروپ جنگ گروپ آف نیوزپیپرز، پاکستان کے اردو زبان کے فروغ کے لیے قائم کیے گئے ادارے مقتدرہ قومی زبان، پاکستان کے سب سے بڑے صنعتی گروپ دیوان گروپ آف کمپنیز کو تکنیکی خدمات فراہم کرتے رہے ہیں۔

محمد ہارون عباس اردو کے پہلے اور معروف نیوز نیٹورک القمر آن لائن کے انتظامی اور تکنیکی امور کے نگران ہیں۔ اس کے ساتھ ساتھ وہ انٹرنیٹ پر پاکستان کی تمام نیوز سائٹس کے پلیٹ فارم پاکستان سائبر نیوز سوسایٹی ( [All Pakistan CYber News Society])کے پہلے صدر بھی ہیں۔